cyanic-selkie/wikianc huggingface dataset:
บางกะเจ้า
ภูมิประเทศและระบบนิเวศ
พื้นที่ราบลุ่มแม่น้ำท่วมถึง ที่มีระดับความสูงพื้นเฉลี่ย 50-60 เซนติเมตรจากระดับน้ำทะเลปานกลาง สภาพดินเป็นดินเหนียวตะกอนสะสม มีความเค็มเปลี่ยนแปลงตามอิทธิพลของน้ำทะเล สภาพน้ำล้อมรอบบางกะเจ้า มีทั้งน้ำเค็ม น้ำจืด น้ำกร่อย เป็นระบบนิเวศที่มีความผสมผสาน ปากคลองได้รับอิทธิพลจากน้ำกร่อยช่วงน้ำทะเลหนุนสูงและอิทธิพลน้ำขึ้นน้ำลงเป็นถิ่นกระจายของป่าชายเลน ส่วนที่ราบต่ำริมน้ำหรือพื้นที่ตอนในที่มีน้ำแช่ขังในช่วงฤดูฝนและแห้งในช่วงฤดูแล้ง แต่เดิมเป็นป่าบึงน้ำจืด จนเปลี่ยนมาเป็นนสวนผลไม้ที่ขุดร่องไว้ช่วยระบายน้ำ และตามที่ดอนสูงกลางคุ้งเคยถูกปกคลุมด้วยป่าดิบลุ่มต่ำซึ่งปัจจุบันเปลี่ยนเป็นพื้นที่สวนและที่อยู่อาศัย
บางกะเจ้ามีพืชพื้นเมือง 35 วงศ์ 72 สกุล 81 ชนิด ปลูกผลไม้ท้องถิ่นที่เป็นที่รู้จักอย่างมะม่วงน้ำดอกไม้ มะพร้าว ส้มเทพรส ละมุดสีดา รวมถึงลูกหม่อน ที่มีรสชาติเป็นเอกลักษณ์เฉพาะถิ่น และพบสิ่งมีชีวิต 637 ชนิด บางสายพันธุ์เป็นพันธุ์หายาก กุ้งเต้นสีชมพู สกุล Allochestes พบเป็นแห่งแรกในภูมิภาคเอเชียตะวันออกเฉียงใต้ และหิ่งห้อยในกลุ่มน้ำกร่อย กลุ่มน้ำจืด และกลุ่มบนบก บางชนิดหายากในเขตกรุงเทพฯ และปริมณฑล บริเวณสวนศรีนครเขื่อนขันธ์ยังเป็นแหล่งดูนกที่สำคัญ ที่พบทั้งนกประจำถิ่น และนกอพยพตามฤดูกาล
จากข้อมูลปี พ.ศ. 2554 ระบุบางกะเจ้าช่วยดูดซับก๊าซคาร์บอนไดออกไซด์ได้เฉลี่ยปีละ 6,000 ตันคาร์บอนไดออกไซด์ และผลิตออกซิเจนได้ 6 ล้านตันต่อวัน
ผังเมืองและการอนุรักษ์
1.	เห็นชอบในหลักการตามที่สำนักงานคณะกรรมการสิ่งแวดล้อมแห่งชาติเสนอให้ เนื้อที่ 9,000 ไร่เศษทั้ง 6 ตำบลของอำเภอพระประแดง จังหวัดสมุทรปราการเป็นเขตพื้นที่ป่าอนุรักษ์ โดยในเบื้องต้นให้สำนักผังเมืองจัดทำแผนแม่บทการใช้ที่ดินให้เป็น 2 โซนหลักคือ 1.1	.พื้นที่โซนสีเขียวทึบ (ชนบทและเกษตรกรรม) และ 1.2	พื้นที่โซนขาวทแยงเขียว (อนุรักษ์ชนบทและเกษตรกรรม) ที่จะได้รับการปกป้องมากที่สุด
2.	“จัดคืนที่ดินบางกระเจ้า” ซึ่งหมายถึงจำเป็นต้องยกเลิกแผนสร้างสะพานข้ามหรืออุโมงค์ลอดแม่น้ำเจ้าพระยาจากท่าเรือ คลองเตยไปบรรจบถนนสุขสวัสดิ์ที่ต่อกับสายธนบุรี-ปากท่อผ่านพื้นที่บางกระเจ้า รวมทั้งแผนสร้างอาคารสงเคราะห์ในพื้นที่ทั้ง 9,000 ไร่ ตามข้อเสนอแนะของคณะวิจัยในนามของสถาบันวิจัยสิ่งแวดล้อม จุฬาลงกรณ์มหาวิทยาลัย ทั้งนี้เพื่อมิให้พื้นที่ทั้ง 9,000 ไร่ได้รับผลกระทบจนกลายเป็นย่านธุรกิจ ที่อยู่อาศัย หรืออุตสาหกรรม ตามหลักการ และ
3.	แต่งตั้งกรรมการบริหารและพัฒนาสิ่งแวดล้อมของที่ดินเป็นผู้ดูแล และดำเนินการให้เป็นไปตามนโยบาย
หลังจากนั้นได้มีการเปลี่ยนผังเมืองหลายครั้ง โดยทุกครั้งเป็นการเปิดให้มีการพัฒนาอาคารสิ่งก่อสร้างมากขึ้น อย่างฉบับปี 2548 พื้นที่ขาวทะแยงเขียวที่ไม่อนุญาตให้ก่อสร้างอาคารก็ปรับเปลี่ยนให้สามารถสร้างบ้านเดี่ยวขนาดไม่เกิน 200 ตร.ม.ได้แต่ต้องไม่กินที่เกิน 5% ในแต่ละบริเวณที่กำหนดไว้ในผังเมือง พอฉบับปี 2556 ปรับให้สร้างได้ไม่เกิน 15% ในแต่ละบริเวณ ส่วนพื้นที่เขียวทึบนั้น ในปี 2548 ให้ก่อสร้างได้ 10% ในแต่ละบริเวณ แต่ไม่ให้นำที่ดินไปจัดสรร ต่อมาในปี 2556 ปรับใหม่ให้นำไปจัดสรรสร้างบ้านเดี่ยวได้ จากข้อมูลการใช้ประโยชน์ที่ดินปี 2556 เป็นพื้นที่ที่มีการพัฒนาแล้ว ร้อยละ 41.79 พื้นที่อยู่อาศัย ร้อยละ 39.11 พื้นที่อุตสาหกรรม ร้อยละ 2.68 และพื้นที่สีเขียว ร้อยละ 58.21 ประกอบด้วยพื้นที่การเกษตร ร้อยละ 28.36 พื้นที่รกร้าง 20.10 พื้นที่เปิดโล่ง ร้อยละ 3.31 ป่าชายเลน ร้อยละ 2.61 พื้นที่นันทนาการ ร้อยละ 1.92 พื้นที่แหล่งน้ำ ร้อยละ 1.91
ช่วงปี 2525 ถึง 2530 พระบาทสมเด็จพระเจ้าอยู่หัวฯ ประทับเฮลิคอปเตอร์พระที่นั่งผ่านบางกะเจ้าเป็นประจำ จึงทรงมีพระราชดำริว่า สมควรสงวนพื้นที่แห่งนี้ไว้สำหรับเป็นพื้นที่สีเขียวของกรุงเทพมหานครและปริมณฑล เนื่องจากลมมรสุมจากอ่าวไทยจะพัดเอาอากาศบริสุทธิ์เข้ามา ไล่อากาศเสียในกรุงเทพฯ เป็นเวลากว่าปีละ 9 เดือน ดังนั้นรัฐบาลจึงประกาศให้พื้นที่แห่งนี้ อยู่ภายใต้โครงการ "สวนกลางมหานคร" กำหนดพื้นที่เวนคืนในพื้นที่บางกะเจ้า แต่ไม่เป็นผล จึงได้ปรับเปลี่ยนเป็นการซื้อขายตามความสมัครใจแทน ปี 2539 ได้ประกาศในราชกิจจานุเบกษา ทำให้บางกะเจ้าถือเป็นพื้นที่สีเขียวที่ใหญ่ที่สุดและอยู่ใกล้กรุงเทพมหานครที่ได้รับการอนุรักษ์พื้นที่ไว้ ต่อมาในปี พ.ศ. 2542 สำนักงานนโยบายและแผนทรัพยากรธรรมชาติและสิ่งแวดล้อม (สผ.) กระทรวงวิทยาศาสตร์เทคโนโลยีและสิ่งแวดล้อม จัดซื้อที่ดิน 564 แปลง เนื้อที่ 1,276 ไร่ ก่อสร้างสวนสาธารณะและสวนพฤกษชาติ เนื้อที่ 148 ไร่ พระบาทสมเด็จพระเจ้าอยู่หัวฯ พระราชทานชื่อสวนสาธารณะและสวนพฤกษศาสตร์ ว่า "ศรีนครเขื่อนขันธ์" ปี 2562 มีการประกาศกฎกระทรวงกำหนดให้พื้นที่ตำบลบางกะเจ้า ตำบลบางกอบัว ตำบลบางน้ำผึ้ง ตำบลบางยอ ตำบลบางกระสอบ และตำบลทรงคนอง อำเภอพระประแดง จังหวัดสมุทรปราการ เป็นเขตพื้นที่คุ้มครองสิ่งแวดล้อม กล่าวคือ ห้ามก่อสร้างและดัดแปลงอาคารเป็น โรงงาน โรงแรม อาคารชุด ท่าเทียบเรือสำราญและกีฬา อาคารทุกประเภทในที่ดินอาคารทุกประเภทในที่ดินของรัฐที่ได้จัดซื้อตามโครงการสวนกลางมหานคร เว้นแต่ อาคารที่ใช้เพื่อสาธารณประโยชน์ หรือการปรับปรุงหรือก่อสร้างทดแทนอาคารหน่วยงานของรัฐในพื้นที่เดิม และยังกำหนดทางด้านการปิดกั้นคูคลองหรือแหล่งน้ำสาธารณะ การปล่อยทิ้งมลพิษลงสู่แหล่งน้ำ การทำผนังคอนกรีตริมฝั่งคูคลอง
อีกปัญหาหนึ่งของบางกะเจ้าคือ การกัดเซาะชายฝั่ง สาเหตุมาจากคลื่นจากการเดินเรือ และจอดเรือใหญ่ กรมเจ้าท่าคุมเรื่องการเดินเรือ จอดเรือ รวมถึงควบคุมความเร็วของเรือ และปลูกพืชกันการกัดเซาะด้วย ซึ่งพบว่าต้นไม้อย่างลำพู รากของลำพูจะช่วยดักตะกอนโคลนที่ฟุ้งกระจายให้ตกตะกอน และช่วยให้ดินเลนยึดรวมตัวกัน ทำให้ยากต่อการพังทลาย นอกจากนี้ยังมีปัญหาน้ำเค็มรุกเข้ามาถึง 8 เดือน ซึ่งจะต้องถูกแก้ไปพร้อมกันด้วยให้น้ำเค็มรุกเข้ามาเหลือ 3 เดือนตามธรรมชาติ โดยวิธีเพิ่มแหล่งกักเก็บน้ำจืด และทำให้การไหลเวียนของพื้นที่ 3 น้ำ คือ น้ำจืด น้ำเค็ม น้ำกร่อย กลับคืนมา โดยสามารถกักเก็บน้ำได้ที่สวนสาธารณะศรีนครเขื่อนขันธ์และฟื้นฟูคูคลอง 32 คลองที่ต่อเชื่อมคุ้งบางกะเจ้าทั้งหมด
เขตการปกครองและประชากร
องค์การบริหารส่วนตำบลในบางกะเจ้า ประกอบด้วย
โครงสร้างอายุและเพศของกรมการปกครองปี 2557 มีประชากรทั้งสิ้น 39,036 คน เป็นชาย 18,745 คน และเป็นหญิง 20,291 คน ประชากรส่วนใหญ่ของพื้นที่อยู่ในกลุ่มวัยแรงงานช่วงวัย 30-39 ปี คิดเป็น 6,316 คน หรือร้อยละ 16.18
จากข้อมูลปี 2557 ตำบลในบางกะเจ้าที่มีความหนาแน่นมากที่สุดคือ ตำบลบางกอบัว 2,908 คน/ตร.กม. รองมาคือ ตำบลทรงคนอง 2,135 คน/ตร.กม. ความหนาแน่นเฉลี่ยของทั้ง 6 ตำบลเท่ากับ 1,967.8 คน/ตร.กม. ซึ่งมีความหนาแน่นมากกว่าจังหวัดสมุทรปราการที่มีความหนาแน่นเป็นอันดับ 4 ของประเทศ คือ 711 คน/ตร.กม. และจากการสำรวจการเปลี่ยนแปลงจำนวนครัวเรือนระหว่าง พ.ศ. 2555 ถึง 2558 ตำบลที่มีจำนวนครัวเรือนเพิ่มมากสุดคือ ตำบลทรงคนอง
ชุมชนและอาชีพ
ชุมชนบริเวณบางกะเจ้าเป็นสังคมแบบผสมของกลุ่มอาชีพเกษตรกร รับจ้าง ค้าขาย และ รับราชการ ครัวเรือน ส่วนใหญ่ร้อยละ 52 อยู่ในบริเวณนี้มากกว่า 40 ปีขึ้นไป โดยที่ร้อยละ 84 เป็น เจ้าของบ้านเอง ร้อยละ 46 เป็นเจ้าของที่ดินด้วยและกรรมสิทธิ์ที่ดินมากกว่า 40 ปีขึ้นไป ร้อยละ 60 ได้กรรมสิทธิ์ โดยเป็นมรดกตกทอด อีกร้อยละ 20 ซื้อที่ดิน ร้อยละ 7 อาศัยที่ดินของญาติพี่น้อง และอื่น ๆ ชาวบ้านอาศัยตามสภาพแวดล้อมที่เป็นธรรมชาติ ชุมชนไม่หนาแน่น ลักษณะชุมชนเป็นแบบกระจายตามแนวคูคลอง ส่วนชุมชนริมถนนและริมน้ำเป็นแบบทางยาว สภาพความเป็นอยู่สงบไม่เร่งรีบ เอื้อเฟื้อเผื่อแผ่กัน โดยมี ผู้นำสังคมคือกำนันและผู้ใหญ่บ้าน และการปกครองท้องถิ่น ในรูปแบบขององค์กรบริหารส่วนตำบล จากข้อมูลแผนพัฒนาจังหวัดสมุทรปราการ ปี 2557-2560 อาชีพที่มีผู้ประกอบอาชีพมากที่สุดในบางกะเจ้าคือ อาชีพรับจ้างทั่วไป ร้อยละ 49.01 รองลงมาได้แก่ อาชีพเกษตรกร ร้อยละ 25.12
ในอดีตประชากรส่วนใหญ่ประกอบอาชีพทำสวน รายได้หลักในยุคแรกคือ ทำสวนส้ม และสวนผสม เพราะทางการงดเว้นการเก็บค่าอากรกับส้ม ส้มที่มีชื่อเสียงคือ "ส้มเทพรส" บางคนเรียกส้มพระประแดง ในยุคต่อมาปลูกมะพร้าวเพื่อทำน้ำตาลมะพร้าว เนื่องจากราคาดีกว่าผลไม้ทั่วไป แต่ต่อมามีผลผลิตน้อยและต้นทุนสูงจึงหันมาทำสวนผสมแบบเดิม โดยผลไม้ที่ปลูกคือ มะพร้าวน้ำหอม มะม่วงน้ำดอกไม้ ส้ม มะปราง ละมุด มะนาว กล้วยหอม กล้วยน้ำว้า กระท้อน มะไฟ มะเฟือง ชมพู่มะเหมี่ยว พุทรา หมาก พืชสวนครัว เช่น ชะอม และเนื่องจากสภาพ 3 น้ำ ที่เรียกว่า "ลักจืด ลักเค็ม" ผลไม้ที่ปลูกที่นี่จึงหวานแหลมกว่าพื้นที่ทั่วไป
การค้าในปัจจุบันเติบโตมากขึ้น มีตลาดน้ำบางน้ำผึ้งที่มีพ่อค้า แม่ค้านอกพื้นที่มาทำธุรกิจ เพื่อตอบสนองต่อชาวกรุงเทพที่เข้ามารวมถึงปั่นจักรยาน สิ่งที่ตามมาคือ จุดเช่าจักรยานบริเวณท่าเรือที่สำคัญ อีกจุดสำคัญคือ สวนสาธารณะและสวนพฤกษชาติศรีนครเขื่อนขันธ์ มีจุดเช่าจักรยานอยู่ด้านหน้า อีกบริการหนึ่งของชาวบ้าน คือ บ้านพักโฮมสเตย์ ให้นักท่องเที่ยวอยู่อาศัยกับชาวบ้าน
สถานที่ท่องเที่ยว
สถานที่ท่องเที่ยวทางธรรมชาติของบางกะเจ้าที่สำคัญคือ สวนสาธารณะและสวนพฤกษชาติศรีนครเขื่อนขันธ์ มีเนื้อที่ 148 ไร่ สร้างเสร็จในปี 2540 เป็นสวนสาธารณะและสถานที่ปั่นจักรยาน และสวนอีกแห่งหนึ่งคือ สวนป่าลำพูและหิ่งห้อย บนพื้นที่ 41 ไร่ มีหิ่งห้อยซึ่งกินน้ำค้างที่ต้นลำพู พบหิ่งห้อย 5 ชนิด 4 สกุล
สำหรับวัดในคุ้งบางกะเจ้า มีอยู่ 12 วัด ได้แก่ วัดบางน้ำผึ้งนอก วัดบางกระสอบ วัดป่าเกด วัดคันลัด วัดจากแดง วัดกองแก้ว วัดบางกะเจ้ากลาง วัดบางกะเจ้านอก วัดราษฎร์รังสรรค์ วัดบางน้ำผึ้งใน วัดบางกอบัว วัดบางขมิ้น วัดเหล่านี้ล้วนมีความเก่าแก่ วัดบางน้ำผึ้งนอกสร้างราว พ.ศ. 2450 วัดบางกระสอบสร้างราว พ.ศ. 2357 วัดป่าเกดสร้างในสมัยรัชกาลที่ 3 กรมศิลปากรได้ขึ้นทะเบียนเป็นโบราณสถานเมื่อ พ.ศ. 2510 ส่วนวัดกองแก้ว หรือชาวบ้านเรียก วัดแก้วฟ้า เก่าแก่สุด สร้างเมื่อ พ.ศ. 2242 วัดส่วนใหญ่ยังเป็นวัดมอญ ลักษณะเด่นของวัดมอญก็คือ เจดีย์ทรงมอญ ข้อสังเกต คือ มีเสาหงส์ และธงตะขาบ
ซีเอนา มาเปลลี มอซซี
ดอนนา ซีเอนา มาเปลลี มอซซี (Sienna Mapelli Mozzi) เกิดเมื่อวันที่ 18 กันยายน พ.ศ. 2564 เป็นพระธิดาคนแรกใน เจ้าหญิงเบียทริซ และ เอโดอาร์โด มาเปลลี มอซซี พระนัดดาใน เจ้าฟ้าชายแอนดรูว์ และ ซาราห์ ดัชเชสแห่งยอร์ก พระราชปนัดดาคนที่ 12 ใน สมเด็จพระราชินีนาถเอลิซาเบธที่ 2 แห่งสหราชอาณาจักร อยู่ในลำดับที่ 10 ในการสืบราชบัลลังก์สหราชอาณาจักรและเครือจักรภพ เธอมีพี่ชายต่างพระมารดา 1 คน คือ ดอน คริสโตเฟอร์ วูลฟ์ "โวลฟี" มาเปลลี มอซซี โดยนามของเธอ ถูกเปิดเผยเมื่อวันที่ 1 ตุลาคม 2564 ผ่านทาง ทวิตเตอร์ ส่วนพระองค์ของพระมารดา
ถึงแม้ว่าเธอจะเกิดมาในฐานะของพระธิดาในพระราชนัดดาของพระมหากษัตริย์แห่งสหราชอาณาจักร แต่ก็เป็นเพียงพระราชนัดดาหญิง เธอจึงไม่มีพระอิสริยยศใดๆในราชสำนัก เป็นเพียงพระบรมวงศานุวงศ์และมีสิทธิ์ในการครองราชย์ แต่เธอกลับถือว่าเป็นขุนนางผ่านทางบิดา ซึ่งบิดาของเธอ สืบเชื้อสายมาจากขุนนางอิตาลียุคโบราณ เธอจึงมีตำแหน่งเป็น ดอนนา ซีเอนา มาเปลลี มอซซี หรือยศนี้หากเทียบในราชสำนักอังกฤษ คือ เคาน์เตส หากตำแหน่งดังกล่าวยังไม่ได้รับการยอมรับในสาธารณรัฐอิตาลีหรือ สหราชอาณาจักร ตำแหน่งขุนนางแห่งราชอาณาจักรอิตาลี นั้นมอบให้กับครอบครัวของบิดาในปี 2456 โดยพระเจ้าวิคเตอร์ เอ็มมานูเอลที่ 3 แห่งอิตาลี
อ้างอิง
Tyzack, A. (26 September 2019). "Another royal wedding! Meet Edoardo Mapelli Mozzi, the man who has charmed Princess Beatrice". The Telegraph. Retrieved 27 September 2019. Zatz, Sydney (24 September 2021). "What is Princess Beatrice's daughter's official title?". Royal Central. Retrieved 27 September 2021. Libro d'Oro della Nobilta Italiana, M-Z (22 Volume 26 ed.). Rome: Collegio araldico. 2000–2004. pp. 44–45. Retrieved 1 October 2019. [Translated from Italian to English] – The title of Conte [Co.] was created in 1913 in the Kingdom of Italy by King Victor Emmanuele III to all male descendants imposing the surname and noble family of Mozzi and is incorporated to the family of Mapelli ... *Mozzi (Mapelli-Mozzi) ... Co. Alassandro, n. 17 lug 1951 sp. 18 mar. 1978 Niky Durrows da cui: (a) Natalia, n. a Londra 28 ag. 1981; (b) Co. Edoardo, n. a Londra 19 nov. 1983
แผ่นดินไหวใน พ.ศ. 2562
'''แผ่นดินไหวใน พ.ศ. 2562''' แสดงเนื้อหาเฉพาะแผ่นดินไหวขนาด 6 แมกนิจูดขึ้นไป และแผ่นดินไหวที่มีขนาดต่ำกว่า 6 ที่สร้างความเสียหาย มีผู้บาดเจ็บเสียชีวิต หรือมีความโดดเด่นอื่น วันเวลาทั้งหมดแสดงในรูปแบบเวลาสากลเชิงพิกัด (UTC) ความรุนแรงสูงสุดแสดงตามมาตราเมร์กัลลี และใช้แหล่งที่มาจากฐานข้อมูล "ShakeMap" ของสำนักงานสำรวจธรณีวิทยาแห่งสหรัฐ (USGS)
ตารางเทียบรายปี
สังเกตว่าจำนวนแผ่นดินไหวที่ตรวจพบเพิ่มขึ้นนั้นไม่จำเป็นต้องแสดงว่ามีแผ่นดินไหวเพิ่มขึ้นโดยตัวเอง การเพิ่มขึ้นของประชากร การกระจายถิ่นที่อยู่และความก้าวหน้าของเทคโนโลยีตรวจจับแผ่นดินไหวล้วนเป็นปัจจัยให้มีการบันทึกจำนวนแผ่นดินไหวเพิ่มขึ้นตามกาลทั้งสิ้น
สำหรับประเทศไทย สามารถดูรายงานแผ่นดินไหวภายในประเทศได้ที่ รายงานแผ่นดินไหวภายในประเทศและใกล้เคียง
สำหรับวันที่แน่นอนและการเกิดแผ่นดินไหวสามารถเข้าชมได้ที่ แผนที่แสดงแผ่นดินไหวแบบเรียลไทม์
ตีนตั่ง
ตีนตั่ง เป็นพืชในวงศ์ Annonaceae เป็นไม้พุ่มรอเลื้อย ผิวเกือบเกลี้ยง มีเลนติเซล ไม่มีหูใบ เส้นใบด้านล่างเห็นชัดเจน ดอกเดี่ยว กลีบสีเหลืองแกมเขียว กระจายพันธุ์ตั้งแต่อินเดีย อินโดจีนไปจนถึงเกาะบอร์เนียว น้ำจากภายในลำต้นรับประทานได้
ทางด่วนในประเทศมาเลเซีย
ทางด่วนในประเทศมาเลเซีย (Sistem Lebuhraya Malaysia) สร้างขึ้นโดยบริษัทเอกชนภายใต้การดูแลของการทางหลวงแห่งประเทศมาเลเซีย ระบบทางด่วนของมาเลเซียเริ่มต้นด้วยทางด่วนเหนือ-ใต้ (NSE)
โครงข่ายทางด่วนของประเทศมาเลเซียถือเป็นโครงข่ายทางด่วนที่ดีที่สุดในเอเชียตะวันออกเฉียงใต้และในเอเชีย รองจากประเทศจีน และประเทศญี่ปุ่น เป็นอันดับที่ 5 ของโลก ทางด่วนในประเทศมีทั้งหมด 30 สาย และมีระยะทางรวม 1821 km และยังอยู่ในระหว่างการก่อสร้าง 219.3 km เป็นทางด่วนระบบปิด ซึ่งมีลักษณะคล้ายกับทางด่วนในประเทศญี่ปุ่นและทางด่วนในประเทศจีน เป็นทางหลวงที่มีการควบคุมการเข้าออก
ทางด่วนมาเลเซียมีทั้งในมาเลเซียตะวันตกและมาเลเซียตะวันออก ทางด่วนสายหลักของมาเลเซียตะวันตก คือ ทางด่วนเหนือ–ใต้มีเส้นทางผ่านเมืองใหญ่ต่าง ๆ และเขตเมืองในมาเลเซียตะวันตก เช่น รัฐปีนัง อีโปะฮ์ กลังแวลลีย์ และโจโฮร์บะฮ์รู ส่วนของมาเลเซียตะวันออก คือ ทางหลวงสายแพน-บอร์เนียว เชื่อมต่อรัฐซาบะฮ์และรัฐซาราวักของมาเลเซียกับประเทศบรูไน
จักรวรรดินิยมอเมริกา
จักรวรรดินิยมอเมริกา (American imperialism) เป็นคำเรียกของการการคุมนโยบายการทหาร,เศรษฐกิจ และ วัฒนธรรมโดยสหรัฐที่แผ่ขยายอำนาจ, ก่อตั้งและควบคุมรัฐบริวาร คำว่า จักรวรรดินิยมอเมริกาถูกใช้ครั้งแรกโดยประธานาธิบดีสหรัฐ เจมส์ เค. โพล์ก เมื่อสหรัฐเข้าร่วม สงครามเม็กซิโก–อเมริกา ในปี 1846, การผนวกแคลิฟอร์เนียและดินแดนตะวันตกตาม Treaty of Guadalupe Hidalgo และ Gadsden purchase.
เจ้าแม่ปี้เซียว
เจ้าแม่ปี้เซียว  หรือ นามเดิมของนาง คือ จ้าว ปี้เซียวเป็นเทวีในศาสนาชาวบ้านจีนและลัทธิเต๋าอันเป็นหนึ่งในเทวีผู้ประทานพรและคุ้มครองอุปถัมป์การคลอดแต่บรรดาสตรีและมารดรทั้งหลาย  นางเป็นพระเทพีขนิษฐาอันดับสามในของคณะเทพี ซานเซียวเชิ่งหมู่  (三霄聖母) หรือ ซานเซียวเนี่ยเนี้ย (三霄娘娘) เจ้าแม่ซานเซียวเนี้ยวเนี้ยวทรงได้รับการสักการะบูชาในฐานะของเจ้าแม่ผู้พิทักษ์ครัวเรือน หรือ เทพีห้องสุขา    ในธรรมเนียมศาสนาชาวบ้านจีนว่ากันว่า "เทพเจ้าเตาไฟนั้นทรงสถิตย์คอยพิทักษ์คุ้มครองจากในครัว และเทพีซานเซียวนั้นทรงสถิตย์คอยพิทักษ์คุ้มครองจากในครัวเรือน"
เทพปกรณัม
ตามเทพปกรณัม ห้องสิน, เจ้าแม่นั้นทรงอยู่ฝ่ายของพระเจ้าชางโจ้ว เจ้าแม่เป็นหนึ่งในขนิษฐาสตรีทั้งสามโดยเป็นขนิษฐาเล็กที่สามและทรงเป็นขนิษฐาของเทพแห่งโชคลาภสมบัติเงินทองของมีค่า คือ จ้าวกงหมิง คณะนางพร้อมด้วยขนิษฐาทั้งสามถึงแก่ชีพตักษัยวายชนม์หลังการรณรงค์ยุทธสงครามกับองค์เจียง จื่อหยา โดยต่อมา, ได้รับการสถาปนาเป็นหนึ่งในคณะเทพสามร้อยหกสิบห้าองค์ โดยได้รับการสักการะบูชาและมีหน้าที่อุปถัมป์ค้ำจุนเกื้อหนุนสำหรับการปัดเป่าทำลายโรคฝีดาษและโรคทั้งหลายเด็กและทารก
โดยสืบต่อมา, นางพร้อมด้วยขนิษฐภคินี คือ เจ้าแม่ยฺหวินเซียว และขนิษฐาที่สองของนาง คือ จ้าว ฉฺยงเซียว ได้รับการจัดหมวดหมู่เป็นคณะตรีเทพี, โดยเป็นหนึ่งในเจ้าแม่ประทานบุตร
ดาวเหนือ
ดาวเหนือ หรือ ดาวโพลาริส (Polaris หรือ Cynosura) (α UMi / α หมีเล็ก / แอลฟาหมีเล็ก) เป็นดาวฤกษ์ที่สว่างที่สุดในกลุ่มดาวหมีเล็ก และอยู่ใกล้กับขั้วฟ้าเหนือ จึงปรากฏเหมือนอยู่นิ่งกับที่บนท้องฟ้า (แท้จริงเป็นภาวะชั่วคราวเท่านั้น เพราะแกนหมุนของโลกมีการส่าย)
การที่ดาวเหนืออยู่ในทิศทางที่เกือบจะเป็นทิศทางเดียวกับแกนหมุนของโลก ดาวฤกษ์ดวงอื่น ๆ จึงดูเหมือนเคลื่อนที่วนเป็นวงกลมรอบดาวเหนือ นักสำรวจอาศัยดาวเหนือในการเดินเรือ ปัจจุบันดาวเหนือไม่ได้อยู่ตรงกับขั้วฟ้าเหนือแต่ห่างจากขั้วฟ้าเหนือเล็กน้อย (ไม่เกิน 1°) จึงเคลื่อนที่เป็นวงกลมเล็ก ๆ ด้วยเส้นผ่านศูนย์กลางไม่เกิน 2° มีเพียงสองเวลาในวันหนึ่ง ๆ ที่ดาวเหนืออยู่ตรงกับทิศเหนือพอดี ส่วนในเวลาอื่นต้องอาศัยตารางคำนวณเพื่อหาทิศเหนือที่แม่นยำ
แท้จริงแล้วดาวเหนือไม่ได้บอกทิศเหนือตลอดไป การที่แกนหมุนของโลกส่ายคล้ายลูกข่างด้วยคาบ 26,000 ปี ทำให้ดาวฤกษ์ดวงอื่นเคยเป็นดาวเหนือมาก่อน เช่น ดาวทูแบนในกลุ่มดาวมังกร ส่วนในอนาคต จะเป็นดาวเวกาในกลุ่มดาวพิณ
ในอนาคตอันใกล้นี้ เรายังสามารถใช้ดาวเหนือบอกทิศเหนือได้ต่อไป โดยที่ดาวเหนือจะอยู่ใกล้ขั้วฟ้าเหนือมากที่สุดในปี ค.ศ. 2100 ด้วยระยะห่างไม่เกินครึ่งองศา
เราสามารถค้นหาดาวเหนือได้จากการลากเส้นตรงผ่านดาว 2 ดวงของกลุ่มดาวหมีใหญ่ (β และ α หมีใหญ่) ไปหาดาวเหนือได้ เรียกดาว 2 ดวงนี้ว่าดาวชี้ (Pointers) หรือไม่ก็ลากเส้นผ่านแบ่งครึ่งผ่านกลางกลุ่มดาวแคสซิโอเปียที่มีรูปร่างเหมือนตัวอักษร W
ข้อมูลจากดาวเทียมฮิปปาร์คอส พบว่าดาวเหนืออยู่ห่างจากโลกเป็นระยะทาง 431 ปีแสง (132 พาร์เซก) เป็นดาวยักษ์ใหญ่หรือดาวยักษ์ที่มีดาวฤกษ์จาง ๆ 2 ดวงเป็นสหาย ดวงแรกมีชนิดสเปกตรัม F3 V อยู่บนแถบลำดับหลัก ห่างจากดาวแม่ประมาณ 2,000 หน่วยดาราศาสตร์ อีกดวงอยู่ใกล้กว่าด้วยกึ่งแกนเอกของวงโคจรเพียง 5 หน่วยดาราศาสตร์ ดาวเหนือเป็นดาวฤกษ์ดาวแปรแสงดวงหนึ่ง ราวปี ค.ศ. 1900 ดาวเหนือมีความสว่างขึ้นลงประมาณ 8% (คิดเป็น 0.15 ความส่องสว่าง) ด้วยคาบ 3.97 วัน ปี ค.ศ. 2005 ความสว่างเปลี่ยนแปลงเพียง 2% นอกจากนี้ยังมีความสว่างมากกว่าปี ค.ศ. 1900 อยู่ประมาณ 15% รวมทั้งคาบก็เพิ่มขึ้นด้วยอัตรา 8 วินาทีต่อปี
งานวิจัยเมื่อเร็วนี้ ๆ บ่งชี้ว่าในยุคที่ทอเลมียังมีชีวิตอยู่ ดาวเหนืออาจสว่างกว่านี้ 2.5 เท่า ซึ่งถ้าหากเป็นจริง การเปลี่ยนแปลงความสว่างของดาวเหนือ จะสูงเกินกว่าผลการพยากรณ์โดยอาศัย ทฤษฎีวิวัฒนาการของดาวฤกษ์
ในท้องฟ้าซีกใต้ ไม่มีดาวฤกษ์สว่างที่อยู่ใกล้ขั้วฟ้าใต้ ดาวที่มองเห็นด้วยตาเปล่าและอยู่ใกล้ขั้วฟ้าใต้มากที่สุด คือ ดาวซิกมาออกแทนต์ (บางครั้งเรียกว่า Polaris Australis) อย่างไรก็ตาม คนในซีกโลกใต้สามารถใช้กลุ่มดาวกางเขนใต้ในการคะเนตำแหน่งของทิศใต้
ควน ทวนยก
ควน ทวนยก นักดนตรีไทยพื้นบ้าน และศิลปินแห่งชาติ สาขาศิลปะการแสดง ประจำปี พ.ศ. ๒๕๕๓
ประวัติ
เกิดเมื่อวันที่ ๑๘ ตุลาคม พ.ศ. ๒๔๘๒ ที่อำเภอสิงหนคร จังหวัดสงขลา บิดาชื่อนายคล้อย ทวนยก มารดาชื่อ นางตั้ง ทวนยก ภรรยาชื่อ นางเจียม ทวนยก มีบุตรชาย ๓ คน นายควน ทวนยก จะออกงานแสดงร่วมอยู่กับคณะการละเล่นพื้นบ้านเป็นส่วนใหญ่ ทั้งหนังตะลุงและโนรา รวมทั้งการแสดงร่วมกับคณะนาฏศิลป์วิทยาลัยครูสงขลา เริ่มเป่าปี่เมื่ออายุ ๑๖ ปี (พ.ศ. ๒๔๙๘) ปัจจุบัน เป็นนายปี่หนังตะลุงให้นายหนังหลายคณะทั้งในจังหวัดสงขลา พัทลุง และจังหวัดนครศรีธรรมราช และภายหลังตั้งแต่ พ.ศ. ๒๕๓๓ เริ่มเป่าปี่มวยอีกประมาณ ๔๐ ครั้ง สำหรับภาคอื่น ๆ นอกจากนี้ ยังแสดงในต่างประเทศอีกด้วย ได้แก่ ประเทศมาเลเซีย ญี่ปุ่น สาธารณรัฐเกาหลี สวิทสเซอร์แลนด์ ฯลฯ นอกจากนี้ นายควน ทวนยก ยังได้สร้างสรรค์ภูมิปัญญาทางด้านดนตรีพื้นบ้านโดยเฉพาะทางด้านปี่หนังตะลุงและปี่โนราที่มีลักษณะโดดเด่นกว่างานสร้างสรรค์อื่น ๆ ในลักษณะเดียวกัน ได้แก่ เพลงประกอบระบำ ๕๐ เพลง การคิดแต่งทำนองการขึ้นปี่ เป็นต้น
วาเนสซา เคอร์บี
วาเนสซา เคอร์บี้ (Vanessa Nuala Kirby) (เกิด 18 เดือนเมษายน ค.ศ. 1988 ) เป็นนักแสดงหญิงชาวอังกฤษ เธอแสดงบทบาท Estella ในมินิซีรีส์เรื่อง แรงใจและไฟฝัน (2011) โดย BBC ซึ่งดัดแปลงมาจากบทประพันธ์ Great Expectations  และบทบาท Joanna ในภาพยนตร์โรแมนติกคอมเมดี้ ย้อนเวลาให้เธอปิ๊งรัก  โดยผู้กำกับและเขียนบท ริชาร์ด เคอร์ติส  ในปี 2016-2017 เคอร์บี้สวมบทบาท เจ้าหญิงมาร์กาเร็ต ในทีวีซีรีส์ เดอะ คราวน์  ของผู้สร้าง ปีเตอร์ มอร์แกน ซึ่งเธอได้คว้ารางวัลนักแสดงสมทบยอดเยี่ยม (ทีวีซีรีส์) จาก BAFTA ใน 2018 จากซีรีส์นี้  ส่วนใหญ่วาเนสซา เคอร์บี้ เป็นที่รู้จักกันในละครเวที  Variety ในปี 2016 เรียกเธอว่า "นักแสดงละครเวทีที่โดดเด่นในรุ่นของเธอ ความสามารถยอดเยี่ยมอย่างไม่คาดคิดที่สุด"
ชีวิตและอาชีพ
เคอร์บี้เกิดและเติบโตในวิมเบิลดัน ลอนดอน มีวาเนสสา เรดเกรฟ และคอริน วาเนสสา เรดเกรฟ เป็นเพื่อนของครอบครัวเธอ พ่อของเธอ โรเจอร์ เคอร์บี้ เป็นแพทย์ทางเดินปัสสาวะ
เคอร์บี้ได้รับการศึกษาที่ Lady Eleanor Holles School โรงเรียนสตรีในเขตชานเมือง แฮมป์ตัน หลังจากไม่ได้รับการตอบรับการเข้าเรียนต่อจากสถาบันศิลปะการแสดงละครแห่งบริสตอล (BOVTS (en)) เธอก็เว้นช่วงหนึ่งปีเดินทางท่องเที่ยว ก่อนที่จะเข้าเรียนทางด้านภาษาอังกฤษที่มหาวิทยาลัยเอ็กซิเตอร์  เคอร์บี้เคยเปลี่ยนใจไม่เข้าสถาบันดนตรีและศิลปะการแสดงแห่งลอนดอน (LAMDA) หลังจากที่เซ็นสัญญากับเอเจนซี่แห่งหนึ่ง และพบกับผู้อำนวยการโรงละคร David Thacker ซึ่งให้โอกาสเธอที่โรงละคร Octagon เมืองโบลตัน ในปี 2009 ในสามเรื่อง คือ ละคร All My Sons โดย อาร์เธอร์ มิลเลอร์,  Ghosts โดย Henrik Ibsen และ A Midsummer Night's Dream  โดย วิลเลี่ยมเชคสเปียร์  วาเนสซา ได้รับรางวัล BIZA นักแสดงดาวรุ่ง จาก MTA (en) มูลค่า 5,000 ปอนด์จากงานละคร All My Sons
จากนั้นเธอก็ไปแสดงละครที่โรงละครแห่งชาติ (en) บทบาท Isabella ในละคร Women Beware Women (โดย โทมัส มิดเดิลตัน กำกับโดย Marianne Elliott) คู่กับนักแสดง Harriet Walter และ Harry Melling  แล้วแสดงเป็น Rosalind ใน As You Like It (โดย วิลเลี่ยมเชคสเปียร์) ที่ West Yorkshire Playhouse ในเมืองลีดส์ นักวิจารณ์ละครเวที Alfred Hickling แห่ง เดอะการ์เดียน ยกย่องเธอว่า เคอร์บี้เป็น "พรสวรรค์ใหม่ที่สำคัญ" ในปี 2011 เธออยู่ในการแสดงละครรอบปฐมทัศน์ The Acid Test โดย Anya Reiss ที่โรงละครรอยัลคอร์ต (en) กำกับโดย Simon Godwin วาเนสซาได้รับการยกย่องจาก Paul Taylor แห่งดิอินดีเพ็นเดนต์ เรียกเธอว่า "เป็นดาว เท่าที่เคยเห็น"
ในปี 2011 เคอร์บี้ปรากฏตัวบนจอแก้วเป็นครั้งแรกในละครซีรีส์ BBC The Hour  เคียงคู่ Ben Whishaw, Dominic West, และ Romola Garai  เธอรับบท Estella ในมินิซีรีส์ BBC Great Expectations (en) ซึ่งมี Ray Winstone, Gillian Anderson และ Douglas Booth ร่วมแสดง
เคอร์บี้แสดงบทนำ Alice ในมินิซีรีส์ Labyrinth (en) กำกับและสร้างโดย Ridley Scott (ดัดแปลงจากนวนิยายในชื่อเดียวกันของ Kate Mosse)  ในปี 2012 เธอถ่ายภาพยนตร์ The Necessary Death of Charlie Countryman กับ ไชอา เลอบัฟ และ Mads Mikkelsen    แล้ววาเนสซาก็แสดงบท Joanna เพื่อนที่ดีที่สุดของ Mary (ราเชล แม็กอดัมส์) ในภาพยนตร์ About Time
เธอถ่ายภาพยนคร์ The Rise (en) ในต้นปี 2012 เคียงข้าง Matthew Lewis และTimothy Spal ภาพยนตร์เปิดตัวรอบปฐมทัศน์ที่โทรอนโต และเทศกาลภาพยนตร์ลอนดอน (en) ผู้กำกับ Rowan Athale ได้รับรางวัล Best Debut
เคอร์บี้มีบทบาทในภาพยนตร์หลายเรื่อง รวมถึง Kill Command (2016) แนวเขย่าขวัญ-วิทยาศาสตร์ กำกับโดย Steven Gomez และ Queen and Country (2014) แนวชีวิตบริติช กำกับโดย John Boorman  ในปี 2015 เธอแสดงบทในภาพยนตร์แนวผจญภัย เอเวอเรสต์ ไต่ฟ้าท้านรก (Everest) เคียงข้าง เจค จิลเลินฮาล จอช โบรลิน และเคียรา ไนต์ลีย์
ในปี 2015 เคอร์บี้ถ่ายภาพยนตร์ The Dresser กำกับโดย Richard Eyre มีแอนโทนี ฮ็อปกินส์ และ Ian McKellen ร่วมแสดง และเรื่อง Me Before You (en) แนวโรแมนติก กำกับโดย  Thea Sharrock (ดัดแปลงจากนิยายของ Jojo Moyes ในชื่อเดียวกัน)
ในเดือนพฤษภาคม 2015 มีรายงานข่าวว่า เคอร์บี้ได้รับคัดเลือกแสดงบทบาท เจ้าหญิงมาร์กาเร็ต หลังจาก Netflix สรรหาผู้แสดงหกเดือน สำหรับทีวีซีรีส์ เดอะคราวน์ (en) ซึ่งเขียนบทโดย ปีเตอร์ มอร์แกน และกำกับโดย Stephen Daldry
คอลัมนิสต์ Baz Bamigboye แจ้งว่า เคอร์บี้จะแสดงบท Elena ใน Uncle Vanya (en) ของอันตอน เชคอฟ ที่โรงละคร Almeida (en) ในปี 2016 ซึ่งเธอได้รับเสียงตอบรับอย่างมากจาก  Matt Trueman แห่ง Variety "เคอร์บี้เป็นสุดยอด Elena เป็นผลงานที่ยืนยันว่าเธอเป็นนักแสดงหญิงที่โดดเด่นในยุคของเธอ มีความสามารถที่ไม่คาดคิดมากที่สุด"
รางวัล
{| class="wikitable sortable"
ทวีพร คลังพลอย
ทวีพร คลังพลอย นางสาวไทยประจำปีพุทธศักราช ๒๕๒๙ เกิดเมื่อวันที่ ๑๒ กันยายน พ.ศ. ๒๕๐๗ ณ จังหวัดนครสวรรค์ ในปีนั้นนางสาวไทยจัดประกวด ณ ห้องบางกอกคอนเวนชั่น เซนเตอร์ เซ็นทรัลพลาซา ลาดพร้าว
โดยการประกวดในปีนั้นเป็นที่กล่าวถึงในสือมวลชน เนื่องจากผู้ชมต่างเก็งกันไว้ว่า รองอันดับหนึ่ง คือ สรารัตน์ หรุ่มเรืองวงศ์ จะต้องได้เป็นนางสาวไทย แต่เมื่อผลประกาศว่า ทวีพร คลังพลอยได้เป็นนางสาวไทยจึงมีเสียงโห่จากผู้ชมในคอนเวชั่น เซ็นเตอร์
โดยในปีนั้น ธารทิพย์ พงษ์สุข นางสาวไทย 2528 เป็นผู้สวมมงกุฎให้ นับเป็นปีแรกที่นางสาวไทยในปีที่ผ่านมาสวมมงกุฎให้ผู้ที่ได้รับตำแหน่ง
ทวีพรเป็นตัวแทนสาวไทยไปประกวดนางงามจักรวาล 1986 ณ กรุงปานามาซิตี ประเทศปานามา ไม่ผ่านเข้ารอบ
ทางหลวงสหรัฐหมายเลข 10
ทางหลวงหมายเลข 10 ถูกแบ่งออกเป็นสองส่วนด้วยทะเลสาบมิชิแกน อย่างไรก็ตามในปี ค.ศ. 2015 ได้มีบริการเรือข้ามฟากเอสเอสแบดเจอร์ ระหว่างเมืองลัดดิงตัน รัฐมิชิแกน กับเมืองแมนิโทวอก รัฐวิสคอนซิน และได้กำหนดอย่างเป็นทางการให้เป็นส่วนหนึ่งของทางหลวง แต่เรือข้ามฟากจะเปิดบริการตั้งแต่เดือนพฤษภาคมจนถึงเดือนตุลาคมเท่านั้น
ปลายทางทิศตะวันออกของทางหลวงหมายเลข 10 อยู่ในเมืองเบย์ซิตี รัฐมิชิแกน บริเวณทางแยกต่างระดับบนอินเตอร์สเตต 75 (I-75) (หลักไมล์ที่ 139 ของทางหลวงหมายเลข 10 และหลักไมล์ที่ 162 ของอินเตอร์สเตต 75) ปลายทางทิศตะวันตกของทางหลวงหมายเลข 10 อยู่ในเมืองเวสต์ฟาร์โก รัฐนอร์ทดาโคตา บริเวณทางแยกต่างระดับบนอินเตอร์สเตต 94
จังหวัดของประเทศโปแลนด์
จังหวัด (województwo) เป็นหน่วยการปกครองระดับสูงสุดของประเทศโปแลนด์
การปฏิรูปรัฐบาลท้องถิ่นของโปแลนด์ใน ค.ศ. 1998 ซึ่งมีผลบังคับใช้ในวันที่ 1 มกราคม ค.ศ. 1999 ได้จัดตั้งจังหวัดใหม่ทั้งหมด 16 จังหวัด จังหวัดเหล่านี้แทนที่จังหวัด 49 จังหวัดที่มีมาตั้งแต่วันที่ 1 กรกฎาคม ค.ศ. 1975 และมีความคล้ายคลึงกับจังหวัดที่มีอยู่ระหว่าง ค.ศ. 1950–1975 (ในแง่อาณาเขต แต่ไม่ใช่ในแง่ชื่อ)
จังหวัดในปัจจุบันส่วนใหญ่ตั้งชื่อตามภูมิภาคทางประวัติศาสตร์และภูมิศาสตร์ ในขณะที่จังหวัดก่อน ค.ศ. 1998 มักตั้งชื่อตามเมืองศูนย์กลางการปกครองของจังหวัด จังหวัดใหม่นี้ครอบคลุมพื้นที่ตั้งแต่ 10000 km2 (จังหวัดออปอแล) ถึงมากกว่า 35000 km2 (จังหวัดมาซอฟแช) และมีประชากรตั้งแต่เกือบหนึ่งล้านคน (จังหวัดออปอแล) ถึงมากกว่าห้าล้านคน (จังหวัดมาซอฟแช)
ซัลตา
เมืองซัลตาได้รับการก่อตั้งเมื่อวันที่ 16 เมษายน ค.ศ. 1582 โดยเอร์นันโด เด เลร์มา
อัฏฏออิฟ
อัฏฏออิฟ (الطائف, aṭ-Ṭā'if) เป็นเมืองที่อยู่ในแคว้นมักกะฮ์ ประเทศซาอุดีอาระเบีย ตั้งอยู่ที่ระดับความสูง 1,879 เมตรตามเนินลาดทิวเขาอัสซะเราะวาต (Al-Sarawat Mountains) ประชากรในเมืองมีทั้งหมด 1,200,000 คน เป็นเมืองหลวงในฤดูร้อนอย่างไม่เป็นทางการ เมืองนี้เป็นศูนย์กลางของอาชีพเกษตรกรรม สินค้าโดดเด่นคือ องุ่น ทับทิม มะเดื่อ ดอกกุหลาบ และน้ำผึ้ง
กลุ่มชาติพันธุ์
ประชากรที่อยู่ในเมืองอัฏฏออิฟส่วนใหญ่เป็นชาวซาอุดีอาระเบียผู้นับถือนิกายซุนนีสำนักฮันบาลีและสำนักมาลิกี นอกจากนี้ยังมีประชากรจากต่างชาติอีกจำนวนหนึ่ง ส่วนมากเป็นชาวเอเชีย ชาวตุรกี ชาวอาหรับจากประเทศอื่น ๆ
เศรษฐกิจ
ตามประวัติศาสตร์ของเมืองอัฏฏออิฟ กุหลาบเป็นสินค้าส่งออกสำคัญ ซึ่งส่วนมากส่งไปเอเชียกลาง
การสังเคราะห์ด้วยแสง
การสังเคราะห์ด้วยแสง (photosynthesis) เป็นกระบวนการทางชีวเคมีที่สำคัญอย่างหนึ่ง ซึ่งทำให้พืช สาหร่าย และแบคทีเรียบางชนิดสามารถเปลี่ยนพลังงานจากแสงอาทิตย์ให้กลายเป็นพลังงานทางเคมีได้ สิ่งมีชีวิตแทบทั้งหมดล้วนอาศัยพลังงานที่ได้จากกระบวนการสังเคราะห์ด้วยแสงเพื่อการเจริญเติบโตทั้งทางตรงและทางอ้อม นอกจากนี้ยังมีการผลิตออกซิเจน ซึ่งเป็นองค์ประกอบในสัดส่วนที่มากของบรรยากาศโลกด้วย สิ่งมีชีวิตที่สร้างพลังงานจากกระบวนการสังเคราะห์แสงได้ เรียกว่า "phototrophs" โดยโมเลกุลที่มีความสามารถในการดูดกลืนแสงที่มีอยู่ในพืชและสิ่งมีชีวิตนี้คือ รงควัตถุ (pigment)
ความเข้มของแสง
ถ้ามีความเข้มของแสงมาก อัตราการสังเคราะห์ด้วยแสงจะเพิ่มขึ้นเรื่อย ๆ อุณหภูมิกับความเข้มของแสง มีผลต่ออัตราการสังเคราะห์ด้วยแสงร่วมกัน คือ ถ้าอุณหภูมิสูงขึ้นเพียงอย่างเดียว แต่ความเข้มของแสงน้อยจะไม่ทำให้อัตราการสังเคราะห์ด้วยแสงเพิ่มขึ้น อัตราการสังเคราะห์ด้วยแสงจะเพิ่มขึ้นเรื่อย ๆ จนถึงขีดหนึ่งแล้วอัตราการสังเคราะห์ด้วยแสงจะลดต่ำลงตามอุณหภูมิและความเข้มของแสงที่เพิ่มขึ้นและยังขึ้นอยู่กับชนิดของพืชอีกด้วย เช่น พืชซีสาม พืชซีสี่
ถ้าไม่คิดถึงปัจจัยอื่น ๆ เข้ามาเกี่ยวข้อง อัตราการสังเคราะห์ด้วยแสงของพืชส่วนใหญ่จะเพิ่มมากขึ้น เมื่ออุณหภูมิสูงขึ้นในช่วง 0–35 องศาเซลเซียส หรือ 0–40 องศาเซลเซียส ถ้าอุณหภูมิสูงกว่านี้ อัตราการสังเคราะห์ด้วยแสงจะลดลง ทั้งนี้เนื่องจากกระบวนการสังเคราะห์ด้วยแสงเป็นปฏิกิริยาที่มีเอนไซม์ควบคุม และการทำงานของเอนไซม์ขึ้นอยู่กับอุณหภูมิ ดังนั้น เรื่องของอุณหภูมิจึงมีความสัมพันธ์กับอัตราการสังเคราะห์ด้วยแสง เรียกปฏิกิริยาเคมีที่มีความสัมพันธ์กับอุณหภูมิว่า ปฏิกิริยาเทอร์โมเคมิคัล
ถ้าความเข้มของแสงวีดีน้อยมาก จนทำให้การสังเคราะห์ด้วยแสงของพืชเกิดขึ้นน้อยกว่ากระบวนการหายใจ น้ำตาลถูกใช้หมดไป พืชจะไม่สามารถมีชีวิตอยู่ได้ อัตราการสังเคราะห์ด้วยแสงของพืชไม่ได้ ขึ้นอยู่กับความเข้มของแสงเท่านั้น แต่ยังขึ้นอยู่กับความยาวคลื่น (คุณภาพ) ของแสง และช่วงเวลาที่ได้รับ เช่น ถ้าพืชได้รับแสงนานจะมีกระบวนการสังเคราะห์ด้วยแสงดีขึ้น แต่ถ้าพืชได้แสงที่มีความเข้มมาก ๆ ในเวลานานเกินไป จะทำให้กระบวนการสังเคราะห์ด้วยแสงชะงัก หรือหยุดลงได้ทั้งนี้เพราะคลอโรฟิลล์ถูกกระตุ้นมากเกินไป ออกซิเจนที่เกิดขึ้นแทนที่จะออกสู่บรรยากาศภายนอก พืชกลับนำไปออกซิไดส์ส่วนประกอบและสารอาหารต่าง ๆ ภายในเซลล์ รวมทั้งคลอฟิลล์ทำให้สีของคลอโรฟิลล์จางลง ประสิทธิภาพของคลอโรฟิลล์และเอนไซม์เสื่อมลง ทำให้การสร้างน้ำตาลลดลง
ความเข้มข้นของคาร์บอนไดออกไซด์
ถ้าความเข้มข้นของคาร์บอนไดออกไซด์ (CO2) เพิ่มขึ้นจากระดับปกติที่มีในอากาศ อัตราการสังเคราะห์ด้วยแสงจะเพิ่มสูงขึ้นตามไปด้วย จนถึงระดับหนึ่งถึงแม้ว่าความเข้มข้นของคาร์บอนไดออกไซด์จะสูงขึ้น แต่อัตราการสังเคราะห์ด้วยแสงไม่ได้สูงขึ้นตามไปด้วย และถ้าหากว่าพืชได้รับคาร์บอนไดออกไซด์ ที่มีความเข้มข้นสูงกว่าระดับน้ำแล้วเป็นเวลานาน ๆ จะมีผลทำให้อัตราการสังเคราะห์ด้วยแสงลดต่ำลงได้
คาร์บอนไดออกไซด์จะมีผลต่ออัตราการสังเคราะห์ด้วยแสงมากน้อยแค่ไหนขึ้นอยู่กับปัจจัยอื่นด้วย เช่น ความเข้มข้นสูงขึ้น แต่ความเข้มของแสงน้อย และอุณหภูมิของอากาศก็ต่ำ กรณีเช่นนี้ อัตราการสังเคราะห์ด้วยแสงจะลดต่ำลงตามไปด้วย ในทางตรงกันข้าม ถ้าคาร์บอนไดออกไซด์มีความเข้มข้นสูงขึ้น ความเข้มของแสงและอุณหภูมิของอากาศก็เพิ่มขึ้น กรณีเช่นนี้อัตราการสังเคราะห์ด้วยแสงก็จะสูงขึ้นตามไปด้วย
นักชีววิทยาจึงมักเลี้ยงพืชบางชนิดไว้ในเรือนกระจกที่แสงผ่านเข้าได้มาก ๆ แล้วให้คาร์บอนไดออกไซด์มากขึ้นเป็นพิเศษ ซึ่งมีผลทำให้พืชมีกระบวนการสังเคราะห์ด้วยแสงเพิ่มมากขึ้น อาหารเกิดมากขึ้น จึงเจริญเติบโตอย่างรวดเร็ว ออกดอกออกผลเร็ว และออกดอกออกผลนอกฤดูกาลก็ได้
ออกซิเจน
ตามปกติในอากาศจะมีปริมาณของออกซิเจนและยังมีอากาศที่แบ่งออกหลายแบบอีกด้วยเช่นกัน
น้ำ
น้ำ ถือเป็นวัตถุดิบที่จำเป็นต่อกระบวนการสังเคราะห์ด้วยแสง (แต่ต้องการประมาณร้อยละ 1 เท่านั้น จึงไม่สำคัญมากนักเพราะพืชมีน้ำอยู่ภายในเซลล์อย่างเพียงพอ) อิทธิพลของน้ำมีผลต่อกระบวนการสังเคราะห์ด้วยแสงทางอ้อม คือ ช่วยกระตุ้นการทำงานของเอนไซม์ให้ดีขึ้น ก๊าซมีหลายชนิด เช่น ก๊าซออกซิเจน ก๊าซคาร์บอนไดออกไซด์ ฯลฯ
สมการเคมีในการสังเคราะห์ด้วยแสง
สรุปสมการเคมีในการสังเคราะห์ด้วยแสงของพืชสีเขียวเป็นดังนี้
nCO2 + 2nH2O + พลังงานแสงและคลอโรฟิลล์ → (CH2O) n + nO2 + nH2O
น้ำตาลกลูโคสและแป้ง เป็นผลผลิตขั้นต้นดังสมการดังต่อไปนี้:
การสังเคราะห์ด้วยแสงแบ่งเป็น 2 ปฏิกิริยาคือ
ยัน บัปติสต์ ฟัน แฮ็ลโมนต์
ในปี พ.ศ. 2191 ได้มีการตีพิมพ์ผลงานของยัน บัปติสต์ ฟัน แฮ็ลโมนต์ นักวิทยาศาสตร์ชาวเบลเยียม ที่ทำการทดลองอย่างหนึ่งที่น่าสนใจและมีความสำคัญมากทางชีววิทยา โดยปลูกต้นหลิวหนัก 5 ปอนด์ในถังใบใหญ่ซึ่งบรรจุดินที่ทำให้แห้งสนิทหนัก 200 ปอนด์แล้วปิดฝาถัง ระหว่างทำการทดลองได้รดน้ำต้นหลิวที่ปลูกไว้ทุก ๆ วันด้วยน้ำฝนเป็นระยะเวลา 5 ปี ต้นหลิวเจริญเติบโตขึ้นมาก เมื่อนำต้นหลิวที่ไม่มีดินติดอยู่ที่รากไปชั่งน้ำหนัก ปรากฏว่าต้นหลิวหนัก 169 ปอนด์ 3 ออนซ์ และเมื่อนำดินในถังไปทำให้แห้งแล้วนำไปชั่ง พบว่ามีน้ำหนักน้อยกว่าดินที่ใช้ก่อนทำการทดลองเพียง 2 ออนซ์เท่านั้น
ฟัน แฮ็ลโมนต์ได้สรุปผลการทดลองว่า น้ำหนักของต้นหลิวที่เพิ่มขึ้นมาจากน้ำเพียงอย่างเดียว โดยที่เขาไม่ได้นึกถึงก๊าซในอากาศหรือดิน ซึ่งมีส่วนเกี่ยวข้องด้วย ความจริงแล้วน้ำหนักของดินที่หายไปนั้นก็เป็นส่วนที่พืชนำไปใช้ในการดำรงชีวิต และจำเป็นต่อการเจริญเติบโต อีกทั้งยังมีส่วนให้น้ำหนักเพิ่มขึ้นอีกด้วย
ตำบลแจระแม
ตำบลแจระแม เป็นตำบลในอำเภอเมืองฯ จังหวัดอุบลราชธานี ตั้งอยู่ทางทิศตะวันตกของอำเภอเมืองอุบลราชธานี ห่างจากตัวเมืองอุบลราชธานีประมาณ 3 กิโลเมตร มีพื้นที่ 51.01 ตารางกิโลเมตร และมีหมู่บ้านในเขตปกครองทั้งสิ้น 10 หมู่บ้าน พื้นที่ส่วนใหญ่ตั้งอยู่ในเขตเทศบาลเมืองแจระแม โดยมีพื้นที่บางส่วนของ 3 หมู่บ้าน คือ บ้านท่าบ่อใต้ บ้านท่าบ่อ และบ้านหนองหอย ที่อยู่ภายในเขตเทศบาลตำบลอุบล ลักษณะชุมชนในพื้นที่ส่วนใหญ่เป็นชุมชนชานเมืองที่รองรับการขยายตัวของเทศบาลนครอุบลราชธานี
ในสมัยโบราณ ชุมชนแถบนี้เป็นแหล่งผลิตเกลือสินเธาว์โดยใช้ดินเค็มจากลำห้วย ส่วนการจัดตั้งตำบลแจระแมนั้นเกิดขึ้นในช่วงใดไม่ปรากฏแน่ชัด โดยปรากฏชื่อตำบลแจระแมเป็นครั้งแรกในเอกสารทางราชการในปี พ.ศ. 2517 ซึ่งต่อมาได้มีการจัดตั้งองค์การบริหารส่วนตำบลแจระแมขึ้นมาในปี พ.ศ. 2539 เพื่อจัดการดูแลชุมชนในพื้นที่ จนกระทั่งในปี พ.ศ. 2544 ได้มีการแยกพื้นที่บางส่วนของ 3 ชุมชนเลียบถนนเลี่ยงเมืองออกไปเพื่อจัดตั้งเป็นเทศบาลตำบลอุบล ส่วนพื้นที่ที่เหลือขององค์การบริหารส่วนตำบลแจระแมได้รับการยกฐานะขึ้นเป็นเทศบาลเมืองแจระแมใน พ.ศ. 2555
ประวัติ
ชุมชนในแถบตำบลแจระแมนั้น เดิมเป็นชุมชนที่ผลิตเกลือสินเธาว์ในสมัยโบราณ โดยใช้ดินเค็มจากลำห้วย ซึ่งใช้เป็นที่สัญจรผ่านไปมาของคนทั่วไป เมื่อนำดินเค็มใส่รางแล้วนำน้ำมาเทแล้วกวนจนน้ำละลายเกลือจากดิน เมื่อผู้คนสัญจรผ่านไปมาจึงเรียกให้คนมาชิมรสเกลือ เป็นภาษาอีสานว่า "แจะทำแม้" ต่อมาจึงเพี้ยนเป็น "แจระแม" และใช้เป็นชื่อเรียกลำห้วยดังกล่าวว่า ห้วยแจระแม มาจนถึงปัจจุบัน
ชุมชนแจระแมได้รับการยกฐานะเป็น "องค์การบริหารส่วนตำบลแจระแม" เมื่อวันที่ 28 เมษายน พ.ศ. 2539 ตามประกาศกระทรวงมหาดไทย ลงวันที่ 19 มกราคม พ.ศ. 2539 ซึ่งประกาศในราชกิจจานุเบกษา ฉบับทั่วไป เล่มที่ 113 ตอนที่ 96 ลงวันที่ 30 มกราคม พ.ศ. 2539 ต่อมาองค์การบริหารส่วนตำบลแจระแมได้รับการจัดตั้งเป็นเทศบาลเมืองเมื่อ 5 กันยายน พ.ศ. 2555 ต่อมาในปี พ.ศ. 2544 ได้มีแยกชุมชนบางส่วนบริเวณเลียบถนนเลี่ยงเมือง ได้แก่ หมู่ที่ 1 บ้านท่าบ่อ (บ้านท่าบ่อใต้ในปัจจุบัน), หมู่ที่ 2 บ้านท่าบ่อ และหมู่ที่ 10 บ้านหนองหอย ให้ไปอยู่ภายใต้การบริหารของเทศบาลตำบลอุบล ซึ่งถูกจัดตั้งขึ้นในปีเดียวกันนั้น
เมื่อวันที่ 5 กันยายน พ.ศ. 2555 กระทรวงมหาดไทยได้มีประกาศจัดตั้งเทศบาลเมืองแจระแม โดยยกฐานะจากองค์การบริหารส่วนตำบลแจระแม ให้มีขอบเขตพื้นที่การบริหารครอบคลุมพื้นที่ตำบลแจระแมทั้งหมดที่อยู่นอกเหนือเขตปกครองของเทศบาลตำบลอุบล
ขนาดและที่ตั้ง
ตำบลแจระแมตั้งอยู่ทางทิศตะวันตกของเมืองอุบลราชธานี ระยะทางห่างจากตัวเมืองฯ ประมาณ 3 กิโลเมตร การคมนาคมผ่านถนนสายหลักทางหลวงหมายเลข 212 (ถนนชยางกรู) มีขนาดพื้นที่ 51.01  ตารางกิโลเมตร แบ่งเป็นพื้นที่ของเทศบาลเมืองแจระแม 50 ตารางกิโลเมตร และพื้นที่ของเทศบาลตำบลอุบล 1.01 ตารางกิโลเมตร มีอาณาเขตติดต่อกับองค์การปกครองส่วนท้องถิ่นอื่น ดังนี้
ชุมชนและประชากร
ตำบลแจระแมประกอบด้วยหมู่บ้านทั้งสิ้น 10 หมู่บ้าน ในจำนวนนี้มี 3 หมู่บ้านที่ตั้งอยู่ระหว่างพื้นที่ของเทศบาลเมืองแจระแมและเทศบาลตำบลอุบล คือ หมู่ที่ 1 บ้านท่าบ่อใต้, หมู่ที่ 2 บ้านท่าบ่อเหนือ และหมู่ที่ 10 บ้านหนองหอย ส่วนอีก 7 หมู่บ้านที่เหลือนั้นตั้งอยู่ในเขตเทศบาลเมืองแจระแมทั้งหมด ปัจจุบัน ตำบลแจระแมมีประชากรทั้งสิ้น 13,681 คน แบ่งเป็น 5,381 ครัวเรือน นับถือศาสนาพุทธ (ร้อยละ 89.99) รองลงมาเป็นศาสนาคริสต์ (ร้อยละ 10.00) ส่วนใหญ่ประกอบอาชีพรับจ้างทั่วไป
จำนวนประชากรแยกรายหมู่บ้านและชุมชนย้อนหลัง 10 ปี ดังแสดงในรายการต่อไปนี้
นิคมญี่ปุ่นในภูมิภาคไมโครนีเชีย
การตั้งนิคมญี่ปุ่นในภูมิภาคไมโครเนียเริ่มขึ้นในช่วงต้นคริสต์ศตวรรษที่ 20 เมื่อจักรวรรดิญี่ปุ่นครอบครองพื้นที่ส่วนมากของภูมิภาคไมโครนีเชีย
ระหว่าง ค.ศ. 1914 ถึง 1945 พื้นที่ในภูมิภาคไมโครนีเชียอันได้แก่หมู่เกาะนอร์เทิร์นมาเรียนา สหพันธรัฐไมโครนีเชีย ปาเลาและหมู่เกาะมาร์แชลล์อยู่ภายใต้การปกครองของญี่ปุ่น ในฐานะดินแดนในอาณัติของสันนิบาตชาติ ที่มีชื่อเรียกว่าแปซิฟิกใต้ในอาณัติ หรือ นันโย ในช่วงสงครามโลกครั้งที่สอง ผู้ตั้งถิ่นฐานชาวญี่ปุ่นมีจำนวนสูงกว่าชาวไมโครนีเชียพื้นเมืองเป็นอย่างมาก และพบการสมรสต่างพวกระหว่างชาวญี่ปุ่นและชาวไมโครนีเชีย โดยเลี้ยงดูครอบครัวของตนในพื้นที่ท้องถิ่นนั้น นอกจากนี้ยังพบว่ามีชาวญี่ปุ่นบางคนอาศัยอยู่ในคิริบาส และนาอูรู โดยทำงานเป็นลูกจ้างตามสัญญาหรือกิจการธุรกิจ
กูยาช
กูยาช (gulyás, ) หรือ กูลาช (goulash) เป็นสตู (หรือซุป) เนื้อสัตว์และผักที่ปรุงรสด้วยปาปริกาและเครื่องเทศอื่น ๆ ต้นกำเนิดมาจากฮังการีในสมัยกลาง กูยาชเป็นอาหารยอดนิยมซึ่งรับประทานกันเป็นหลักในยุโรปกลาง แต่ก็มีการรับประทานในส่วนอื่น ๆ ของยุโรปเช่นกัน มันเป็นหนึ่งในอาหารประจำชาติของฮังการีและเป็นสัญลักษณ์หนึ่งของประเทศ
ต้นกำเนิดของกูยาชย้อนไปได้ถึงสตูของคนเลี้ยงแกะชาวฮังการีในคริสต์ศตวรรษที่ 9 ในช่วงนั้น เนื้อสัตว์ที่ปรุงและแต่งกลิ่นรสแล้วจะถูกทำให้แห้งโดยใช้ความร้อนจากแสงอาทิตย์เข้าช่วย จากนั้นจะถูกบรรจุลงในถุงที่ทำจากกระเพาะอาหารของแกะ โดยต้องเติมน้ำเพียงอย่างเดียวเพื่อให้รับประทานได้ กูยาชในยุคเริ่มแรกไม่ใส่ปาปริกา เนื่องจากยังไม่มีการนำเครื่องเทศชนิดนี้เข้าสู่โลกเก่าจนกระทั่งคริสต์ศตวรรษที่ 16
อณูพันธุศาสตร์
อณูพันธุศาสตร์ (อังกฤษ: molecular genetics) หรือ พันธุศาสตร์ระดับโมเลกุล เป็นแขนงหนึ่งของวิชาพันธุศาสตร์และชีววิทยา ที่ศึกษาว่าความแตกต่างในโครงสร้างหรือการแสดงออกของดีเอ็นเอจะนำไปสู่ความแตกต่างระหว่างสิ่งมีชีวิตได้อย่างไร อณูพันธุศาสตร์นิยมใช้ "วิธีการเชิงสืบสวน" เพื่อค้นหาโครงสร้าง และหน้าที่การทำงานของยีนในจีโนมของสิ่งมีชีวิตด้วยการใช้ genetic screens  วิชานี้เป็นการรวมกันของสาขาย่อยหลายสาขาในชีววิทยา ได้แก่ พันธุศาสตร์ของเมนเดลแบบคลาสสิค, ชีววิทยาของเซลล์, ชีววิทยาระดับโมเลกุล, ชีวเคมี, และ เทคโนโลยีชีวภาพ นักวิจัยค้นหาการกลายพันธุ์ในยีน หรือเหนี่ยวนำให้เกิดการกลายพันธุ์เพื่อเชื่อมโยงลำดับยีนไปยังฟีโนไทป์ที่จำเพาะ อณูพันธุศาสตร์เป็นวิธีการวิจัยที่สำคัญในการเชื่อมโยงการกลายพันธุ์และโรคทางพันธุกรรม ซึ่งอาจนำไปสู่วิธีการรักษาโรคทางพันธุกรรมนั้นได้
อารีอานา เดโบซ
อารีอานา เดโบซ (Ariana DeBose, ; เกิด 25 มกราคม ค.ศ. 1991) เป็นนักแสดง นักเต้น และนักร้องชาวอเมริกัน ผู้ได้รับรางวัลมากมาย รวมถึงรางวัลออสการ์, รางวัลแบฟตา, รางวัลลูกโลกทองคำ และได้รับการเสนอชื่อเข้าชิงรางวัลโทนี ในปี 2022 นิตยสาร ไทม์ ยกให้เธอเป็นหนึ่งใน 100 บุคคลผู้ทรงอิทธิพลที่สุดในโลก
ในปี 2009 เดโบซเข้าแข่งขันในรายการ โซยูทิงก์ยูแคนดานซ์ ฤดูกาลที่หก แต่ตกรอบ 20 คนสุดท้าย จากนั้นเธอเปิดตัวกับละครบรอดเวย์เรื่อง บริงอิตออน: เดอะมิวสิคัล ในปี 2011 และยังมีบทบาทในละครบรอดเวย์เรื่อง โมทาวน์: เดอะมิวสิคัล (2013) และ ปิปปิน (2014) ตั้งแต่ปี 2015 ถึง 2016 เธอรับบทเป็นเดอะบุลเลตในละครเพลงของลิน-มานูเอล มิแรนดา เรื่อง แฮมิลตัน และรับบทเป็น เจน ในเรื่อง อะบร็องซ์เทล (2016–2017) ในปี 2018 เธอได้รับการเสนอชื่อเข้าชิงรางวัลโทนี สาขานักแสดงนำหญิงยอดเยี่ยม ประเภทละครเพลง จากบทดิสโก ดอนนา ในเรื่อง ซัมเมอร์: เดอะดอนนาซัมเมอร์มิวสิคัล ในปี 2022 เธอยังเป็นพิธีกรในงานประกาศผลรางวัลโทนี ครั้งที่ 75 ด้วย
เดโบซปรากฏในภาพยนตร์เพลงของเน็ตฟลิกซ์เรื่อง เดอะพรอม (2020) และละครชุดแนวตลกของแอปเปิลทีวี+ เรื่อง ชมิกาดูน (2021) ก่อนจะได้รับการยอมรับอย่างกว้างขวางจากบท อานิตา ในภาพยนตร์เพลงของสตีเวน สปีลเบิร์ก เรื่อง เวสต์ไซด์สตอรี (2021) สำหรับบทนี้เดโบซได้รับรางวัลออสการ์ สาขานักแสดงสมทบหญิงยอดเยี่ยม ทำให้เธอเป็นหญิงผิวดำผู้เป็นเควียร์คนแรกที่ได้รับรางวัลออสการ์ ประเภทการแสดง
รายชื่อนครในประเทศจีนเรียงตามจำนวนประชากร
ประเทศจีนเป็นประเทศที่มีประชากรมากที่สุดในโลก จากข้อมูลของกลุ่มวิจัยด้านประชากรศาสตร์ (Demographia) ในปี 2017 พบว่ามีนครของจีน 102 แห่ง ที่มีประชากรใน "เขตเมือง" มากกว่า 1 ล้านคน
คำจำกัดความและการจำแนกประเภท
เขตการปกครองของประเทศจีนมีนครอยู่ 3 ระดับ ได้แก่ นครปกครองโดยตรง (直辖市), นครระดับจังหวัด (地级市), และนครระดับอำเภอ (县级市) โดยที่เขตบริหารพิเศษ (特别行政区) ทั้ง 2 แห่ง ซึ่งได้แก่ ฮ่องกง และมาเก๊า รวมถึงสาธารณรัฐจีน (หรือไต้หวัน) จะไม่รวมอยู่ในการจำแนกประเภทนี้
แต่ละนครปกครองโดยตรงและนครระดับจังหวัดนั้น ไม่ได้เป็น "นคร" ตามความหมายที่แท้จริงของมัน แต่เป็นหน่วยการปกครองที่ประกอบไปด้วย ศูนย์กลางเขตเมือง (นครในความหมายที่แท้จริง) และพื้นที่ชนบทโดยรอบหรือพื้นที่ที่ความเป็นเมืองน้อย ซึ่งโดยปกติจะมีขนาดพื้นที่ใหญ่กว่าใจกลางเมืองหลายเท่า
รายชื่อนครเรียงตามจำนวนประชากร 50 อันดับแรก
หมายเหตุ: ในแหล่งข้อมูลไม่มีนครซูโจวในรายชื่อนี้ ซึ่งมีประชากร 4,242,500 คน ซูโจวเป็นนครใหญ่อันดับสองในมณฑลเจียงซู เป็นรองเพียงหนานจิง ซึ่งเป็นเมืองหลวงของมณฑล ถ้ารวมซูโจวในรายชื่อ ซูโจวจะอยู่ในอันดับที่ 25 โดยอยู่ก่อนเหอเฝย์ ซึ่งเป็นเมืองหลวงของมณฑลอานฮุย
ยุโรปกลาง
ยุโรปกลาง (Central Europe) คือ อาณาบริเวณที่ตีความหมายแตกต่างกันไปหลายอย่าง ที่ตั้งอยู่ระหว่างยุโรปตะวันออก และยุโรปตะวันตก คำนี้และความสนใจโดยทั่วไปของบริเวณนี้กลับมาเป็นที่สนใจกันอีกครั้ง หลังจากสงครามเย็นสิ้นสุดลงซึ่งก็เช่นเดียวกับม่านเหล็กที่เป็นอาณาบริเวณที่แบ่งยุโรปทางการเมืองออกเป็นตะวันออก และ ตะวันตก และม่านเหล็กผ่ายุโรปกลางออกเป็นสองข้าง
ความหมายของยุโรปกลางในเชิงความมีลักษณะวัฒนธรรมร่วมกันของกลุ่มรัฐที่อยู่ในเครือเป็นความคิดที่ค่อนข้างจะเป็นความคิดลวง  แต่กระนั้นนักวิชาการก็ยังเสนอว่าลักษณะเอกลักษณ์ของ “วัฒนธรรมยุโรปกลางที่แม้จะยังเป็นที่โต้แย้งกันอยู่นั้นมีอยู่จริง”  ความเห็นนี้มีพื้นฐานมาจาก “ความคล้ายคลึงกันที่มาจากลักษณะทางประวัติศาสตร์ สังคม และวัฒนธรรม”  ซึ่งสามารถบอกได้จากการที่บริเวณที่ว่านี้เคยเป็น “สถานที่ที่เป็นแหล่งสำคัญที่สุดของผู้มีความรู้ความสามารถในด้านต่าง ๆ เป็นจำนวนมาก” ในระหว่างคริสต์ศตวรรษที่ 18 คริสต์ศตวรรษที่ 20 “Cross Currents: A Yearbook of Central European Culture” ให้คำจำกัดความของยุโรปกลางว่าเป็น “ยุโรปตะวันตกที่ถูกละเลย หรือ สถานที่ที่ยุโรปตะวันออกและตะวันตกประสานงานกัน”
รัฐในยุโรปกลาง
ยุโรปกลางบางครั้งก็รวมบางส่วนของประเทศเพื่อนบ้านที่รวมทั้ง: 🇭🇷 croatia (บางครั้งก็ทั้งประเทศ) และบริเวณทรานสซิลเวเนีย ของ 🇷🇴 romania (บางครั้งก็ทั้งประเทศ) และ วอยวาดีนา และ/หรือ บริเวณเบลเกรดของเซอร์เบีย, แคว้นซาการ์ปัจจา (Zakarpattia Oblast) และ บริเวณกาลิเซียของยูเครน), แคว้นคาลินินกราดของรัสเซีย), แคว้นลอร์แรน และ อัสซาซในฝรั่งเศส และบางครั้งก็รวมทางตอนเหนือของอิตาลีด้วย
งานประกาศผลรางวัลออสการ์ ครั้งที่ 1
งานประกาศผลรางวัลออสการ์ ครั้งที่ 1 จัดขึ้นเมื่อวันที่ 16 พฤษภาคม ปีค.ศ. 1929 ที่โรงแรม Hollywood Roosevelt บัตรเข้าชมราคา 5$ มีผู้ร่วมงานไม่ถึง 250 คน งานจัดแค่ 15 นาที การมอบรางวัลในครั้งนี้จะมอบให้กับภาพยนตร์ที่เข้าฉายตั้งแต่วันที่ 1 สิงหาคม ค.ศ. 1927 ถึงวันที่ 1 สิงหาคม ค.ศ. 1928 โดยการประกาศรายผู้ที่ได้รับรางวัลในครั้งนี้จะไม่เหมือนครั้งหลัง ๆ โดยจะประกาศรายชื่อผู้ที่ได้รับรางวัลก่อนวันงานจริง 3 เดือน แล้วจึงมอบรางวัลในงานภายหลัง ผู้ที่ได้รับการเสนอชื่อเข้าชิงทุกคนจะได้รับรางวัล Honorable Mention งานประกาศผลรางวัลออสการ์ครั้งนี้เป็นครั้งเดียวที่ไม่มีการถ่ายทอดสู่สาธารณชน
ครั้งนี้เป็นครั้งเดียวที่รางวัลภาพยนตร์ยอดเยี่ยมมี 2 รางวัล คือ Production และ Artistic Quality of Production นอกจากนี้ยังมีการมอบรางวัลสำหรับ Title Writing เนื่องจากในสมัยนั้นภาพยนตร์ยังไม่มีเสียง ปีต่อ ๆ มาภาพยนตร์มีเสียงแล้วจึงไม่มีการมอบรางวัลนี้อีก
การมอบรางวัลในช่วงแรก ๆ นี้จะไม่เหมือนครั้งหลัง ๆ คือ จะดูที่หลาย ๆ ผลงานใน 1 ปีของบุคคลนั้น ๆ เช่น Emil Jannings ได้รับรางวัลนักแสดงนำชายยอดเยี่ยมจากภาพยนตร์เรื่อง The Way of All Flesh และ The Last Command เป็นต้น
Best Production/Picture
เข้าชิง: The Racket, Seventh Heaven, The Way of All Flesh, The Last Command
Artistic Quality of Production
ได้รางวัล: Sunrise
เข้าชิง: Chang, The Crowd
Best Actor
ได้รางวัล: Emil Jannings จากภาพยนตร์เรื่อง The Way of All Flesh และ The Last Command
เข้าชิง: Richard Barthelmess จากภาพยนตร์เรื่อง The Noose และ The Patent Leather Kid
Best Actress
ได้รางวัล: Janet Gaynor จากภาพยนตร์เรื่อง Seventh Heaven, Street Angel, และ Sunrise
เข้าชิง: Louise Dresser จากภาพยนตร์เรื่อง A Ship Comes In กับ Gloria Swanson จากภาพยนตร์เรื่อง Sadie Thompson
Best Director of a Drama
ได้รางวัล: Frank Borzage จากภาพยนตร์เรื่อง Seventh Heaven
เข้าชิง: Herbert Brenon จากภาพยนตร์เรื่อง Sorrell and Son, King Vidor จากภาพยนตร์เรื่องr The Crowd
Best Director of a Comedy
ได้รางวัล: Lewis Milestone จากภาพยนตร์เรื่อง Two Arabian Knights
เข้าชิง: Ted Wilde จากภาพยนตร์เรื่อง Speedy กับ Charles Chaplin จากภาพยนตร์เรื่อง The Circus
Best Writing (original)
ได้รางวัล: Ben Hecht จากภาพยนตร์เรื่อง Underworld
เข้าชิง: Lajos Biró จากภาพยนตร์เรื่อง The Last Command
Best Writing (adaptation)
ได้รางวัล: Benjamin Glazer จากภาพยนตร์เรื่อง Seventh Heaven
เข้าชิง: Alfred Cohn จากภาพยนตร์เรื่อง The Jazz Singer, Anthony Coldeway จากภาพยนตร์เรื่อง Glorious Betsy
Best Cinematography
ได้รางวัล: Charles Rosher และ Karl Struss จากภาพยนตร์เรื่อง Sunrise
เข้าชิง: George Barnes จากภาพยนตร์เรื่อง The Devil Dancer, The Magic Flame, และ Sadie Thompson
Best Engineering Effects
ได้รางวัล: Roy Pomeroy จากภาพยนตร์เรื่อง Wings
เข้าชิง: Ralph Hammeras จากภาพยนตร์หลายๆเรื่อง และ Nugent Slaughter จากภาพยนตร์หลายๆเรื่อง
Art Direction
ได้รางวัล: William Cameron Menzies จากภาพยนตร์เรื่อง The Dove และ Tempest
เข้าชิง: Rochus Gliese จากภาพยนตร์เรื่อง Sunrise, Harry Oliver จากภาพยนตร์เรื่อง Seventh Heaven
Special Awards
Charles Chaplin ได้รับรางวัลเกียรติยศ จากภาพยนตร์เรื่อง The Circus
Warner Brothers ได้รับรางวัลเกียรติยศ จากภาพยนตร์เรื่อง The Jazz Singer
วอลเลย์บอลหญิงไทยแลนด์ลีก 2019-20
วอลเลย์บอลหญิงไทยแลนด์ลีก 2019-20 หรือ วอลเลย์บอลหญิงไทยแลนด์ลีก 2563 โดยครั้งนี้จัดขึ้นเป็นครั้งที่ 15 ของการแข่งขัน ซึ่งมีทีมเข้าร่วมการแข่งขันทั้งหมด 8 ทีม เมื่อวันที่ 18 มีนาคม พ.ศ. 2563 ฝ่ายจัดการแข่งขันได้มีการเลื่อนการแข่งขันออกไปอย่างไม่มีกำหนด เนื่องจากการระบาดทั่วของโคโรนาไวรัส พ.ศ. 2562–2563 ตามการประชุมของคณะรัฐมนตรีเรื่องสั่งปิดสถานที่เป็นการชั่วคราว เพื่อเป็นการควบคุมสถานการณ์ การแพร่ระบาดของโรคติดเชื้อโคโรนาไวรัส 2019 (COVID-19) ต่อมาทางสมาคมฯ ได้กำหนดตารางการแข่งขันรอบสุดท้ายใหม่โดยจะเริ่มการแข่งขันในช่วงปลายเดือนกรกฎาคม  พ.ศ. 2563
การตัดสินลำดับจากผลการแข่งขัน
ในการแข่งขันหากผลว่ามีผลเท่ากันจะตัดสินตามลำดับดังนี้
มะแว้งนก
มะแว้งนก เป็นพืชในสกุล Solanum เป็นพืชพื้นเมืองในยูเรเชีย เป็นพืชที่ใช้เป็นอาหารและยาได้ เป็นไม้ล้มลุก ใบนิ่ม เหี่ยวง่าย ดอกแบบดอกมะเขือ สีขาวหรือม่วง ผลกลม เมื่ออ่อนสีเขียว แก่แล้วดำหรือแดง
ชาวกะเหรี่ยงนำผลมะแว้งนกมารับประทาน ชาวปะหล่องนำยอดอ่อนมาต้ม รับประทานเป็นผัก ชาวกะเหรี่ยงนำรากมาต้มน้ำดื่มเป็นยาแก้ไอ ชาวโอรังอัซลีในรัฐเปรัก ประเทศมาเลเซีย นำผลและใบใช้เคี้ยวเพื่อรักษาการติดเชื่อในทางเดินทายใจส่วนบน
ยางรถยนต์
ยางรถยนต์ (tire, tyre; สะกด tire (แบบอเมริกัน), tyre (แบบบริติช)) คือชิ้นส่วนที่ประกอบเป็นล้อของรถยนต์หรือล้อของรถประเภทต่าง ๆ ยางรถยนต์มีสีดำ รูปร่างกลมมีรูตรงกลาง เป็นวงแหวน ภายในกลวงบรรจุอากาศที่มีความดันสูง หรือ ก๊าซไนโตรเจนเพื่อเพิ่มความปลอดภัย หรือ ยางในรถยนต์สำหรับรับน้ำหนักบรรทุกมาก ยางรถยนต์มีหน้าที่ต้องรับน้ำหนักรถและสัมภาระต่าง ๆ โดยเป็นเพียงส่วนเดียวของรถยนต์ที่สัมผัสพื้นถนน
กีฬาจักรวรรดิอังกฤษ 1938
กีฬาจักรวรรดิอังกฤษ 1938 (1938 British Empire Games) เป็นการแข่งขันกีฬาจักรวรรดิอังกฤษ ครั้งที่ 3 จัดขึ้นที่ซิดนีย์, รัฐนิวเซาท์เวลส์, ประเทศออสเตรเลีย
มนธภูมิ สุมนวรางกูร
มนธภูมิ สุมนวรางกูร (เกิด 21 ตุลาคม พ.ศ. 2540) หรือที่รู้จักกันในชื่อ ไปป์ มาก่อน กามิกาเซ่ เป็นนักร้องและนักแสดงชาวไทย อดีตนักร้องในค่ายกามิกาเซ่ ในเครืออาร์เอส ปัจจุบันเป็นสมาชิก ATime - 26 สังกัดเอไทม์มีเดีย ในเครือจีเอ็มเอ็ม แกรมมี่
อัลบั้มปกติ
{| class="wikitable
มิวสิกวีดีโอ
อ
การพิชิตจ๊กก๊กของวุยก๊ก
ยุทธการพิชิตจ๊กก๊ก เป็นสงครามครั้งสำคัญในยุคสามก๊กที่เกิดขึ้นในช่วงเดือนกันยายน — พฤศจิกายน ค.ศ. 263 ระหว่างจ๊กก๊กที่นำโดยพระเจ้าเล่าเสี้ยนกับวุยก๊กที่นำโดยสุมาเจียว อันนำไปสู่การล่มสลายของจ๊กก๊กและสงครามครั้งนี้นับเป็นจุดเริ่มต้นของการรวบรวมแผ่นดินของราชวงศ์จิ้นตะวันตกที่ขึ้นครองแผ่นดินต่อจากวุยก๊ก
จูกัดสู
จูกัดสู (? — ?) เป็นขุนพลและขุนนางของรัฐ วุยก๊ก ระหว่าง ยุคสามก๊ก ของจีน
ชีวิต
จูกัดสูมาจากอำเภอหยางตู (陽都縣) เมืองหลงเสีย (琅邪郡) เขาอาจจะเป็นญาติห่าง ๆ ของ จูกัดหรือจูเก่อ ที่มีชื่อเสียงคนอื่น ๆ ในยุคสามก๊ก อาทิ จูกัดกิ๋น จูกัดเหลียง และ จูกัดเอี๋ยน เนื่องจากมีบรรพบุรุษคนเดียวกัน เขารับใช้ในรัฐ วุยก๊ก ในยุคสามก๊ก
ประเทศคาซัคสถานในโอลิมปิกเยาวชนฤดูร้อน 2014
ประเทศคาซัคสถาน เข้าร่วมแข่งขันกีฬาโอลิมปิกเยาวชนฤดูร้อน ครั้งที่ 2 ค.ศ. 2014 (พ.ศ. 2557) ที่เมืองหนานจิง สาธารณรัฐประชาชนจีน ระหว่างวันที่ 16-28 สิงหาคม พ.ศ. 2557 คณะกรรมการโอลิมปิกแห่งชาติคาซัคสถานเป็นผู้ทำหน้าที่ในการส่งนักกีฬาเข้าร่วมแข่งขันจำนวน 51 คน ใน 17 ชนิดกีฬา ผลการแข่งขันครั้งนี้ประเทศคาซัคสถานได้รับเหรียญรางวัลแบ่งเป็น 3 เหรียญทอง 1 เหรียญเงิน และ 4 เหรียญทองแดง รวมทั้งหมด 8 เหรียญ
กรีฑา
ผลการแข่งขันดังนี้ :
วอลเลย์บอลชายหาด
ผลการแข่งขันดังนี้ :
นูนู อึชปีรีตู ซังตู
นูนู อึชปีรีตู ซังตู (Nuno Espírito Santo; เกิดวันที่ 25 มกราคม ค.ศ. 1974) หรือ นูนู เป็นอดีตนักฟุตบอลชาวโปรตุเกส เขาเคยเล่นให้กับสโมสรสเปนถึงสามสโมสรในช่วงเวลา 5 ปี และสโมสรสุดท้ายที่เขาได้ลงเล่นคือ โปร์ตูในประเทศบ้านเกิดของเขา
นูนูเคยติดทีมชาติโปรตุเกสในการแข่งขันฟุตบอลชิงแชมป์แห่งชาติยุโรป 2008 แต่เขาก็ไม่ได้ลงเล่น เขาทำหน้าที่เป็นผู้จัดการทีมตั้งแต่ปี ค.ศ. 2012 ช่วยพาทีมรีอูอาวือไปถึงนัดชิงชนะเลิศฟุตบอลถ้วยสองรายการในปี ค.ศ. 2014 ก่อนที่จะย้ายมาคุมบาเลนเซีย และในปี ค.ศ. 2018 เขาพาทีมวุลเวอร์แฮมป์ตันเลื่อนชั้นกลับสู่พรีเมียร์ลีกในรอบ 6 ปีได้สำเร็จ
พรรคประชาชนสิงคโปร์
พรรคประชาชนสิงคโปร์ (Singapore People's Party, SPP; อักษรจีนตัวย่อ: 新加坡人民党; อักษรจีนตัวเต็ม: 新加坡人民黨) เป็นพรรคฝ่ายค้านที่นิยมฝ่ายซ้าย หัวหน้าพรรคคือเชียม ซีตง
การก่อตั้ง
พรรคนี้ก่อตั้งเมื่อ พ.ศ. 2537 โดยซิน เก็กตง ซึ่งเป็นกลุ่มที่นิยมเชียม ซีตง ในพรรคประชาธิปไตยสิงคโปร์ เป็นเวลาสามปีที่ซินอยู่ในตำแหน่งหัวหน้าพรรค จนกระทั่งเชียมเข้าร่วมกับพรรคเมื่อสภาหมดวาระใน พ.ศ. 2540 เชียมได้รับเลือกเป็นหัวหน้าพรรค
สมาชิกพันธมิตรประชาธิปไตยสิงคโปร์
ใน พ.ศ. 2544 พรรคนี้เข้าเป็นสมาชิกของพันธมิตรประชาธิปไตยสิงคโปร์ร่วมกับพรรคความเป็นปึกแผ่นแห่งชาติ พรรคยุติธรรมสิงคโปร์ และองค์การแห่งชาติสิงคโปร์เชื้อสายมลายู เชียมเป็นประธานของพันธมิตร โดยเป็นการรวมพรรคการเมืองที่แตกต่างกันให้เป็นเอกภาพ เพื่อสู้กับพรรคกิจประชาชนในการเลือกตั้ง พ.ศ. 2544 ซึ่งในการเลือกตั้งนี้ เชียมได้รับเลือกอีกครั้งและเป็นผู้นำฝ่ายค้านโดยพฤตินัย ในการเลือกตั้ง พ.ศ. 2549 เชียมได้รับเลือกอีกครั้ง แต่ตำแหน่งฝ่ายค้านโดยพฤตินัยเปลี่ยนไปเป็นโลว์ เทียเคือง ผู้นำพรรคแรงงาน